TAL-QALB TA' ĠESU TA UBALDESKA F'RAĦAL ĠDID Mario Fenech Il-Knisja ta' Santa Ubaldeska f'Raħal Ġdid għandha storja interessanti x'tirrakkonta. Din inbniet fl-inħawi fejn ħlief xi ftit irziezet u kmamar żgħar ma kienx hemm. Inbniet fi żmien il-Gran Mastru Fra Antoine de Paule u kien hu stess li mar ipoġġi l-ewwel ġebla tal-bini tagħha nhar il-25 ta' Awwissu 1630. Ġiet mibnija fuq il-pjanta tal-Arkitett Vitor Cassar. Meta tlestiet il-Knisja l-istess Gran Mastru waqqaf ġuspatronat li permezz tiegħu kienet issir il-Festa ta' Santa Ubaldeska nhar it-28 ta' Mejju. Fuq l-Altar waħdieni tal-Knisja tpoġġa Kwadra ta' Santa Ubaldeska minn Pisa qegħda tiġi gglorikikata mill-Angli fil-waqt li fin-naħa t'isfel tat-tila kien hemm ix-xbieha tal-Gran Mastru de Paule. Dan il-kwadru kien sar mil-Artist Bartolomeo Garagona. Fis-sena 1873 il-Knisja għaddiet f'idejn l-Awtorità Ekkleżjastika minn għand il-Gvern Kolonjali ta' dak iż- żmien flimkien ma' biċċa artli kien hemm quddiemha. Din l-art serviet biex tkun tista' tiġi mkabbra l-Knisja. Ħa ħsieb dan ix-xogħol li kien tlesta fis-sena 1901, l-Imgħallem Pietru Dimech. Fil-Knisja żdiedu Valtari li kienu ġew iddedikati lil-Immakulata Kunċizzjoni, San Lawrenz, Marija Bambina (għat-tliet Knejjes tal-Kottonera) Sant'Anna u l-Altar ta' San Ġużepp. Fuq talba tan-nies li kienu marru jgħixu fl-inħawi ta' madwar il-Knisja l-Isqof Mons. Pietru Pace waqqaf din il-Knisja bħala l-Parroċċa ta' Raħal Ġdid b'digriet ta' nhar it-12 ta' Lulju 1910 u din kellha tkun ddedikata lill-Qalb Mqaddsa ta' Ġesu. Sena wara fl-1911 sar il-Kwadru Titulari li hemm illum fuq l-Altar Maġġur. Dan huwa xogħol sabiħ ħafna tal- Artist Lazzaro Pisani. Fih tiddomina l-figura tal-Qalb Imqaddsa ta' Ġesu bil-qiegħda fuq Tron mgħolli fuq żewġ tarġiet qiegħed iħaddan miegħu Ruħ tajba milqugħa fis-Saltna tas-Sema, filwaqt li f' IdejĦ qiegħed iżomm is-Simboli tal-Ewkaristija, il-Ħobża u l-Kalċi. Fuq kull naha tiegħu kemm xejn lura, ż-żewġ figuri tal-Madonna u San Pietru. Fuq waħda mit-taraġ tat-Tron tidher figura ta' Marija Maddalena mixħuta fl-art qiegħda tixxotta l-fwieħa minn fuq riġlejn Ġesu b'xagħarha. Fil-parti t'isfel tal- Kwadru jidhru seba' figuri oħrajn għarkupptejhom iħarsu 'lfuq jistennew il-ħniena t'Alla tasal għandhom. Wieħed minn dawn il-figuri huwa Qassis li jidher qiegħed iressaq tfajjel ċkejken lejn din ix-xena Divina li tidher fil-parti ta' fuq tal-Kwadru. Fil-parti t'isfel tat-tila bejn il-figuri tat-tifla liebsa l-abjad u r-raġel xiħ tidher għaddejja nixxiegħa tal- ilma ħiereġ minn taħt it-Tron. Din tirrappreżenta x-xmara ta' grazzji li jinqalgħu permezz tal-Ewkaristija. Meta tlestiet il-Knisja l-Ġdida ta' Kristu Re din il- Knisja tilfet ħafna mil-popolarita tagħha u kien hemm żmien ukoll li matulu kienet ġiet ittraskurata xi ftit. Dan l-aħħar sar xogħol ta' restawr fiha li jidher li ser jitkompla biex din il-Knisja tkun miżmuma li stat tajjeb. L-importanza li kienet tgawdi din il-Knisja narawha mill-fatt li fiha kienet issir waħda mil-waqfiet li kienu jagħmlu l-Kanonċi membri tal-Wisq Rev. Kapitlu Metropolitan tal-Katidral tal-Mdina flimkien mal- Membri tal-Fratellanzi minn madwar Malta kollha li kienu jieħdu sehem fil-Purċissjoni ta' nhar il-Festa ta' San Girgor li kienet tibda mill-Mdina u tispiċċa fil-Knisja ta' San Girgor fiż-Żejtun, illum il-Parroċċa il- qadima ta' dan ir-Raħal. Il-Festa t-Tajba lill Kulħaddl